ປ. ຄອງໂກ ຮຽກໃຫ້ມີ ການລົງປະຊາມະຕິ ເພື່ອປ່ຽນແປງ ລັດຖະທຳມະນູນ
​ປະທານາ​ທິບໍດີ ​ໄດ້​ປະກາດ​ວ່າ ທ່ານ​ຈະ​ຮຽກໃຫ້​ມີ​ ການ​ລົງ​ປະຊາ​ມະຕິ ຊຶ່ງ​ເປັນ​​ບາດກ້າວ ທີ່​ພາ​ໃຫ້ ​ມີ​ການ​ປະ​ທ້ວງ​ ໃນ​ນະຄອນຫຼວງ Brazzaville.
ລັດຖະບານຂອງສາທາລະນະລັດຄອງໂກໄດ້ຮຽກໃຫ້ມີການລົງ ປະຊາມະຕິ ໃນວັນທີ 25 ຕຸລາ ເພື່ອສະເໜີໃຫ້ມີການແກ້ໄຂ ລັດຖະທຳມະນູນ ທີ່ຈະອະນຸຍາດໃຫ້ ປະທານາທິບໍດີ Denis Sassou Nguesso ສາມາດລົງແຂ່ງຂັນເອົາຕຳແໜ່ງໄດ້ອີກ ເປັນສະໄໝທີ 3 ຂໍ້ສະເໜີດັ່ງກ່າວ ໄດ້ປະກາດໃນວັນຈັນວານນີ້ ຫຼັງຈາກທີ່ໄດ້ ມີການປະຊຸມຄະນະລັດຖະບານ ຊຶ່ງຍັງຈະລົບລ້າງການມີອາຍຸ ຈຳກັດສູງກວ່າ 70 ທີ່ໄດ້ກຳນົດໄວ້ສຳລັບຜູ້ສະໝັກນັ້ນ ປະທາ ນາທິບໍດີ Sassou Nguesso ມີອາຍຸ 72 ປີ ແລະໄດ້ຖືກຫ້າມ ໂດຍລັດຖະທຳມະ ນູນສະບັບປະຈຸບັນບໍ່ໃຫ້ລົງສະໝັກແຂ່ງຂັນ ເອົາຕຳແໜ່ງຕື່ມອີກ ໃນເດືອນແລ້ວນີ້ ປະທານາທິບໍດີ ໄດ້ປະກາດວ່າ ທ່ານຈະຮຽກໃຫ້ມີການລົງປະຊາມະຕິ ຊຶ່ງເປັນການເອົາບາດກ້າວ ທີ່ພາໃຫ້ເກີດການປະທ້ວງ ໃນນະຄອນຫຼວງ Brazzaville ໂດຍປະຊາຊົນຫຼາຍພັນຄົນ ທ່ານ Sassou Nguesso ແມ່ນນຶ່ງໃນບັນດາຜູ້ນຳອາຟຣິກາ ທີ່ໄດ້ຕົກເປັນຂ່າວນອງນັນ ຍ້ອນຊອກຫາຊ່ອງທາງຢາກໃຫ້ມີການປ່ຽນແປງເພື່ອຈະໄດ້ຢູ່ໃນຕຳແໜ່ງຕໍ່ໄປ ຮວມທັງ ປະປະທານາທິບໍດີຂອງ Burundi ທ່ານ Pierre Nkurunziza ຜູ້ຊຶ່ງໄດ້ຖືກເລືອກໃຫ້ ເຂົ້າຮັບ ຕຳແໜ່ງຕື່ມອີກໃນເດືອນກໍລະກົດຜ່ານມານີ້ ທີ່ກໍ່ໃຫ້ເກີດຄື້ນຟອງຂອງຄວາມບໍ່ສະງົບນັ້ນ ໃນ Burkina Faso ປະທານາທິບໍດີ Blaise Compaore ໄດ້ຂຶ້ນເປັນປະທານາທິບໍດີ ໃນປະເທດຂອງທ່ານ ມາໄດ້ 27 ປີແລ້ວ ກ່ອນທີ່ຖືກໂຄ່ນລົ້ມອອກຈາກອຳນາດໃນປີກາຍນີ້ ຫຼັງຈາກທີ່ທ່ານໄດ້ພະຍາຍາມທີ່ຈະປ່ຽນແປງລັດຖະທຳມະນູນ ເພື່ອຈະໃຫ້ທ່ານສາມາດເຂົ້າຮັບຕຳແໜ່ງຕື່ມອີກນຶ່ງສະໄໝ ຕອນທຳອິດ ທ່ານ Sassou Nguesso ໄດ້ເຂົ້າຍຶດອຳນາດ ດ້ວຍການກໍ່ລັດຖະປະຫານ ໃນປີ 1979 ຕໍ່ມາເສຍໄຊໃນການເລືອກຕັ້ງປີ 1992 ແລະໄດ້ຂຶ້ນກຳອຳນາດອີກໃນປີ 1997 ໃນສົງຄາມການເມືອງທີ່ນອງເລືອດ ທ່ານໄດ້ຮັບການເລືອກຕັ້ງອີກ ໃນປີ 2002 ແລະ 2009 ຊຶ່ງການເລືອກຕັ້ງທັງສອງຄັ້ງ ແມ່ນຖືກບອຍຄອດຫຼືບໍ່ເຂົ້າຮ່ວມໂດຍສ່ວນ ໃຫຍ່ຂອງພວກຝ່າຍຄ້ານ